Deck the Halls (liet)

***Deck the Halls*** is in tradisjoneel en hiel bekend Ingelsktalich krystliet, besteande út in AABA-opbou. De titel betsjut letterlik: "Fersier de Sealen". De meldij is fan oarsprong Welsk en giet tebek oant de sechstjinde iuw, wylst de hjoeddeistige Ingelske tekst datearret fan 1862. De oarspronklike titel wie *Deck the Hall* (inkeltal). De meartalsfoarm (*Deck the Hall*'s**'') waard ynsafier bekend foar it earst brûkt yn [[1892]].

==Skiednis==
De [[meldij]] fan ''Deck the Halls'' komt fan it âlde [[Welsk]]talige [[liet]] ''[[Nos Galan]]'' ("Aldjiersjûn") dat ynsafier bekend foar it earst publisearre waard yn [[1794]] yn in boek mei [[ferske]]s fan 'e [[harpist]] [[John Parry (harpist)|John Parry]]. It giet lykwols tebek oant yn 'e [[sechstjinde iuw]]. De [[dichter]] [[John Ceiriog Hughes]] skreau dêr letter syn eigen, twa [[kûplet]]ten tellende [[tekst]] op, dêr't troch folkssjongers in middelkûplet oan tafoege waard. It wie yn 'e [[achttjinde iuw]] in populêr deuntsje, dat nei't it skynt û.m. troch [[Wolfgang Amadeus Mozart]] brûkt waard foar syn ''[[Fioelesonate Nû. 18 (Mozart)|Fioelesonate Nû. 18]]'', út [[1778]]. [[Joseph Haydn]] skreau der letter ûnder de Welske [[titel (opskrift)|titel]] ''Nos Galan'' in [[arranzjemint]] foar ([[Hobokenkatalogus|Hob.]] XXXIb:29, [[1803]]).

De moderne [[Welsk]]talige tekst, dy't der in [[kryst]]liet fan makke, waard yn 'e [[njoggentjinde iuw]] skreaun troch [[Talhaiarn]] (wiere [[namme]]: John Jones). De bekendere hjoeddeistige [[Ingelsk]]talige [[tekst]] waard skreaun troch de [[Skotlân|Skotske]] [[muzikant]] [[Thomas Oliphant]]. Yn [[1862]] publisearre de harpist [[John Thomas (harpist)|John Thomas]] yn syn twadde fan fjouwer dielen fan ''Welsh Melodies'' sawol Oliphant syn Ingelsktalige tekst as de Welsktalige fan Talhaiarn. Hoewol't ferskate iere boarnen hawwe woene dat de Ingelsktalige tekst fan Oliphant in [[oersetting]] wie fan 'e Welsktalige fan Talhaiarn, ferskille de beide teksten safolle faninoar dat der fan in echte oersetting gjin sprake wêze kin.

==Tekst==
===Ingelske tekst=== 
<blockquote>
Deck the hall with boughs of holly, <br>
Fa, la, la, la, la, la, la, la, la! <br>
'Tis the season to be jolly, <br>
Fa, la, la, la, la, la, la, la, la! <br>
Fill the meadcup, drain the barrel, <br>
Fa, la, la, la, la, la, la, la! <br>
Troul the ancient Christmas carol, <br>
Fa, la, la, la, la, la, la, la! <br>

See the flowing bowl before us, <br>
Fa, la, la, la, la, la, la, la, la! <br>
Strike the harp and join the chorus. <br>
Fa, la, la, la, la, la, la, la, la! <br>
Follow me in merry measure, <br>
Fa, la, la, la, la, la, la, la! <br>
While I sing of beauty's treasure, <br>
Fa, la, la, la, la, la, la, la, la! <br>

Fast away the old year passes, <br>
Fa, la, la, la, la, la, la, la, la! <br>
Hail the new, ye lads and lasses! <br>
Fa, la, la, la, la, la, la, la, la! <br>
Laughing, quaffing all together, <br>
Fa, la, la, la, la, la, la, la! <br>
Heedless of the wind and weather, <br>
Fa, la, la, la, la, la, la, la, la! <br>
</blockquote>
De fraze ''’Tis the season'' ("It is de tiid [fan 't jier]") is yn it Ingelsk [[synonym (taalkunde)|synonym]] wurden mei [[kryst]]. (''’Tis'' is in âlderwetske gearlûking fan ''It is''.)

===Unberime Fryske oersetting fan 'e Ingelske tekst===
<blockquote>
Fersier de sealen mei tûken hulst, <br>
Fa, la, la, la, la, la, la, la, la! <br>
't Is de tiid om blier te wêzen, <br>
Fa, la, la, la, la, la, la, la, la! <br>
Folje de [[mea]]kop, jit it fet leech, <br>
Fa, la, la, la, la, la, la, la! <br>
Sjong it âlde krystliet yn kanon, <br>
Fa, la, la, la, la, la, la, la! <br>

Sjoch de oerstreamende kom foar ús stean, <br>
Fa, la, la, la, la, la, la, la, la! <br>
Stryk de harpe en jou jim by it koar. <br>
Fa, la, la, la, la, la, la, la, la! <br>
Folgje my yn 't feestlik gearkommen, <br>
Fa, la, la, la, la, la, la, la! <br>
Wylst ik sjong fan 'e skat fan [[skientme]], <br>
Fa, la, la, la, la, la, la, la, la! <br>

Fluch no giet it âlde jier om, <br>
Fa, la, la, la, la, la, la, la, la! <br>
Ferwolkomje it nije, jonges en fammen! <br>
Fa, la, la, la, la, la, la, la, la! <br>
Laitsjend en drinkend allegear mei-inoar, <br>
Fa, la, la, la, la, la, la, la! <br>
Sûnder te tinken oan waar en wyn, <br>
Fa, la, la, la, la, la, la, la, la! <br>
</blockquote>

===Alternative Ingelske tekst===
In fariaasje op 'e Ingelske tekst ferskynde yn 'e [[edysje]] fan [[desimber]] [[1877]] fan it ''Pennsylvania School Journal''. Dêryn binne alle ferwizings nei [[drinken]] (fan [[etanol|alkohol]]) fuort[[sinsuer|sinsurearre]]. Minus it ''fa la la la la'' enshf. giet dy tekst sa:
<blockquote>
Deck the hall with boughs of holly, <br>
'Tis the season to be jolly, <br>
**Don we now our gay apparel,** ("Litte wy ús klaaie yn feestlike [[kledaazje]]") <br>
Troll the ancient Christmas carol, <br>

See the **blazing yule** before us, ("Sjoch de lôgjende júl hjir foar ús" – 'júl' = kryst; in ferwizing nei in freugdefjoer) <br>
Strike the harp and join the chorus. <br>
Follow me in merry measure, <br>
While I **tell of Christmas treasure,** ("Wylst ik fertel fan 'e skat fan 'e kryst")<br>

Fast away the old year passes, <br>
Hail the new, ye lads and lasses! <br>
**Sing we joyous*' all together, ("Lit út mei-inoar fleurich sjonge")<br>
Heedless of the wind and weather, <br>
</blockquote>

==Moderne ferzjes==
Yn [[1994]] brocht de [[Feriene Steaten|Amerikaanske]] [[rock]]band [[Red Hot Chili Peppers]] in ferzje fan *Deck the Halls* út op it [[muzykalbum|album]] *Out in L.A.* Yn [[1999]] publisearre de Amerikaanske [[country]]muzykgroep [[SHeDAISY]] in eigen ferzje fan *Deck the Halls* foar de [[Walt Disney Animation Studios|Disney]]-[[tekenfilm|animaasjefilm]] *Mickey's Once Upon a Christmas*. It liet waard ek útbrocht op it album *Brand New Year'', dat yn 2000 útkaam.